Сараның икенсе өлөшөндә һәр ҡатнашыусы, микрофонһыҙ, музыка ҡоралдарын ҡушмайынса икешәр йыр башҡарҙы. Бәйгеселәр ныҡлы әҙерлек менән килгән, яны йырҙар өйрәнгәндәр. Әйтергә кәрәк, быйылғы йылда ҡатнашыусылар һаны былтырғыға ҡарағанда әҙерәк, шулай булыуға ҡарамаҫтан, сифаты яғынан юғары кимәлдә үтте. Ивановка ауылынан Азаматова Бикәнен “Зөлхизә” йыры, Йәнтеш ауылынан Арыҫланов Радиктын ҡасандыр Моталов Шәһивәли йырлаған боронғо ҡомартҡы йырҙы әһәнле башҡарыуы, Аҡъяр ауылынан Тәнзилә Ҡыҙрасованын үҙенсәлекле башҡарылған төбәк йыры “Зиләйлүк”, Маҡан ауылынан Ҡарабаев Шафиҡтын “Ильяс” йыры барыһын да һоҡландырҙы.